Još deset dana ostalo je do trenutka kad bi majanska apokalipsa trebala poslati Zemlju u zaborav, a vremena za vjernike u vanzemaljsko spasenje sve je manje.

Za sve one koji nisu uspjeli rezervirati mjesto u hladovini planinskog vrha Pic de Bugarach na jugozapadu Francuske u Pirinejima, na kojem se prema vjerovanju nalazi vanzemaljski svemirski brod koji bi ljude trebao spasiti od uništenja, i dalje postoji nada.

Naime, u svijetu postoji još jedno takvo mjesto, i nalazi se u - Srbiji!

Planina Rtanj, dio planinskog lanca Karpata, dom je piramidalnoj strukturi koju su, navodno, vanzemaljci ostavili tamo prije nekoliko tisuća godina. Barem tako misle oni koji vjeruju u smak svijeta. Ona bi, naime, u trenutku smaka svijeta, trebala emitirati snažnu silu koja će zaštiti sve u njezinoj blizini.

Sada, hoteli u tom području prepuni su kultista, zagovaratelja apokalipse, koji se nadaju doživjeti Božić.

- Jednog dana 500 ljudi je pokušavalo unajmiti hotelsku sobu. Žele dovesti cijele obitelji - rekao je za Obrad Blečić, upravitelj hotela.

Popularni britanski SF pisac Arthur C. Clarke u nekoliko je navrata isticao da vrh Rtnja isijava "posebnom energijom" te ga nazivao "pupkom svijeta".

Još se u davnoj prošlosti vjerovalo da planina posjeduje mistične moći.

Prema legendi, u dvorcu na vrhu Rtanj živio je čarobnjak koji je čuvao golemo bogatstvo.

Dvorca više nema, a na njegovom mjestu je izgrađena kapelica. No, niti ona nije "preživjela" pohod lovaca na blago.

Također, na planini raste rtanjski čaj, za kojeg se tvrdi da posjeduje svojstva snažnog afrodizijaka i lijeka za kroničnu nadutost.

Proročanstvo o smaku svijeta je bazirano na interpretaciji majanskog kalendara, a trebalo bi se dogoditi 21. prosinca 2012.

Kako se sudnji dan približava, iznesene su razne teorije o tome na koji način će se to dogoditi.

Prema jednoj teoriji, "odbjegli" planet Nibiru, kojeg su otkrili još drevni Sumerani, sudarit će se sa Zemljom.

Podrijetlo te teorije povezano je s djelima pokojnog azerbajdžanskog autora Zecharia Sitchina. On je 1976. navodno pronašao i preveo drevne sumeranske spise. Umro je 2010. godine u 90. godini života.

Znanstvenici, unatoč tome, tvrde da takav planet ne postoji.

Prema jednoj drugoj teoriji, Zemljino magnetno polje će se obrnuti što će izazvati kataklizmičke nepogode.